انقره – واشنگتن آره سیده ایلک رسمی اوچره شوو بولیب اوتدی
ترکیه جمهور رئیسی رجب طیب ایردوغان بیلن امریکا قوشمه ایالتلری دولت باشلیغی دونالد ترامپ آره سیده ایلک رسمی تماس برقرار بولیب اوتدی.
ایککی رهبر تقریباً 45 دقیقه تیلفونی صحبت عملگه آشیردیلر.
جمهور رئیس لیک منبع لری اوچره شوونینگ مثبت و صمیمی ایکن لیگینی بیان ایتدی.
ایککی رهبر مهاجر و تروریزم گه قرشی کوره ش موضوعلری توغریسیده صحبت قیلگن.
جمهور رئیس ایردوغان، ترکیه نینگ جدائی طلب ترور تشکیلاتی پی کاکا گه قرشی مجادله توغریسیده معلومات بیرگن لیگی ترامپ دن بو گروه نینگ سوریه ده گی اورتاغی پی وای دی گه همکارلیک قیلمس لیگینی سوره گن لیگی بیلدیریلدی.
امریکا تامانیدن خواهلنگن ایککی اولکه نینگ هر زمان دوست و اتفاق اولکه ایکنلیکلری اورغولندی.
جمهور رئیس لیک منبع لریدن آلینگن معلوماتگه کوره، ایککی رهبر تورلی ترورچیلیک که قرشی بیردم لیک ایچیده مجادله گه دوام ایتیش قراری آلگن لر.
امریکا قوشمه ایالتلری دولت باشلیغی دونالد ترامپ، اولکه سی نینگ استراتیژیک اورتاغی و ناتو متفقی بولگن ترکیه گه همکارلیگینی بیان ایتیب، داعش گه قرشی آلیب باریله یاتگن کوره شگه ترکیه تامانیدن حصه قوشیلگن لیگین ممنونیت بیلن قرشیله گن لیکلرینی بیلدیردی.
ترامپ نینگ ایردغان بیلن صحبتیدن آلدین تشقی ایشلر وزیری ریکس تیلرسون بیلن اوچره شگن لیگی دقت ترتماقده.
ایردوغان، دونالد ترامپ گه 8 – نوامبر کونی هم قونغراق قیلیب، تبریک ایتگن ایدی.
خودی شو اوچره شووده ایردوغان، ترکیه بیلن امریکا قوشمه ایالتلری نینگ ایککی تامانلمه حرمت، مشترک منفعت و ارزشلر اساسیده کیلیشگن ایککی متفق اولکه ایکن لیگی گه دقت ترتیب، ایککی تامانلمه مناسبت نینگ یخشی راق بولرلیگی گه ایشانگن لیگینی افاده ایتگن ایدی.
ایردوغان و ترامپ، تروریزم گه قرشی کوره ش قاله ویرسه منطقوی و خلق ارا موضوعلرده همکارلیک توغریسیده قاطعانه توخته ییش لرینی اورغوله گن ایدیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
